成日見到身邊好多朋友食完Lady M就放靚相出來話幾好食！終於到我食啦！一口氣買左3件：原味千層，芝士味，香蕉味要試一間野嘅水準，當然係要試最簡單最原味果種，所以原味係必須的！結果本人亦都係原味最好食！陣陣蛋香味，一放入口就好想即刻大啖大啖咁咬！真係好好食！千層整得好好！薄得來又保持到口感！芝士蛋糕主要係靠面果層白色酸芝士cream帶出芝士味，本人覺得蛋糕嘅芝士味唔夠濃，面果層又太酸至於香蕉蛋糕就普普通通啦！下次會再試其他味嘅千層蛋糕！